Gino Goeloe

Gino Mercelino Goeloe (☆ 16 di october 1963 na San Nicolas) ta un profesional den area di salud publico y politico Arubano. E ta miembro di Parlamento di Aruba for di 8 di januari 2025. 

 Bida y carera 
Gino Goeloe a nace y lanta na San Nicolas. Su carera profesional a concentra riba e sector di salud publico, specificamente cuido mental y cuido comunitario. Entre 1997 y 2002 el a traha na PAAZ, e departamento psikiatrico di Horacio Oduber Hospital (HOH). Na 2002, el a bira direktor di Wit Gele Kruis Aruba (WGK), un fundacion cu ta ofrece cuido medico y enfermeria na cas.Gino M. Goeloe, futuroaruba.com Prome cu su entrada den politica, Goeloe a dirigi WGK pa mas cu binti aña.

Fuera di su trabou profesional, Goeloe tabata activamente envolvi den organisacionnan publico y social. El a sirbi como vicepresidente di SKOA (Fundacion Enseñansa Catolico Aruba), y tabata miembro di e Hunta di Supervision di Stichting Ziekenverpleging Aruba (SZA), cu ta responsabel pa Horacio Oduber Hospital. Na SZA, el a sirbi dos aña como vicepresidente i seis aña como presidente.

 Actividad politico 
Den eleccion di 2024, Goeloe a participa como candidato nr.3 riba e lista di partido Futuro, y a haña 297 voto personal.Vaststelling van de uitslag van de verkiezing van de leden van de Staten 2024, Conseho Electoral di Aruba El a tuma asiento den Parlamento di Aruba dia 8 di januari 2025 y a ser nombra lider di fraccion pa su partido.

Kategoria:Politico di Aruba
Kategoria:Hende